Un nou mesaj Ro-Alert pentru localităţile din zona de nord a judeţului Tulcea prin care populaţia e informată că există riscul de cădere a unor obiecte din spaţiul aerian
Inspectoratul General pentru Situaţii de Urgenţă (IGSU) a emis, în noaptea de sâmbătă spre duminică, un mesaj RO-Alert pentru localităţile din zona de nord a judeţului Tulcea prin care a informat populaţia că există riscul de cădere a unor obiecte din spaţiul aerian, a anunţat Inspectoratul pentru Situaţii de Urgenţă (ISU) Delta, informează Agerpres.
Mesajele RO-Alert transmise în contextul războiului din Ucraina au drept scop informarea populaţiei din zona din imediata apropiere a graniţei româno-ucrainene cu privire la modul de comportare în asemenea situaţii, recomandarea de păstrare a calmului şi măsuri de autoprotecţie.
"În cursul nopţii trecute a fost înregistrat un apel la numărul unic de urgenţă 112 prin care apelantul a solicitat informaţii în urma primirii mesajului RO-Alert. Nu au fost apeluri care să semnaleze căderea unor obiecte în apropierea locuinţelor ori a zonelor populate", se specifică în anunţul ISU Delta.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank